Свае вершы прадэкламавалі са сцэны пераможцы раённага конкурсу літаратурнага і дэкаратыўна-прыкладнога дзіцяча-юнацкага мастацтва "Нас слова паэта да творчасці кліча" Ягор Муха, Валерыя Пятліцкая, Дана Ільіна, Вера Амельяновіч, Юлія Дулік, Аліна Шкут. А як хораша спявалі самадзейныя артысты! Асабліва кранулі сэрца песня “Мой родны кут” у выкананні кіраўніка хора ветэранаў гарадскога Дома культуры Ніны Сурынт, песні маленькіх выканаўцаў РЦДЮТ Кацярыны Ісаевай і Ульяны Муха, сцэнічная мініяцюра па матывах паэмы “Сымон-музыка”, народная песня ў выкананні мясцовага гурта Дубравушка, песні на словы Міхася Рудкоўскага, радзімай якога з’яўляецца вёска Востраў, у выкананні народнага ансамбля народнай песні “Запавет” ГДК.